Folketing
2005-03-29

Så synes jeg bare, at ministeren til sidst skal forklare, hvad der menes med, at vi ønsker et liberaliseret Europa og andre fine ord. For hvad er det, det betyder med hensyn til forholdene på arbejdsmarkedet? Et liberaliseret Europa med hensyn til forholdene på arbejdsmarkedet må vel betyde, at regeringen går ind for, at vi får mere frit slag til at få løn- og arbejdsforhold afgjort i en fri konkurrence, uafhængigt af hvad der findes af overenskomstforhold også på det danske arbejdsmarked. Økonomi- og erhvervsministeren (Bendt Bendtsen): Jeg tror ikke, jeg kan bidrage med mere end det, jeg allerede har svaret gentagne gange om, at det indre marked har betydet utrolig meget for det danske samfund. Det har gjort Danmark mere rigt, det har gjort, at vi kan løse flere opgaver – også på serviceområdet er der muligheder for, at danske virksomheder kan etablere sig i udlandet. Men vi står og diskuterer nogle detailregler, som der endnu ikke er truffet beslutning om. Hermed sluttede spørgsmålet.